CELEX: 62011CA0199
Language: mt
Date: 2012-11-06 00:00:00
Title: Kawża C-199/11: Sentenza tal-Qorti tal-Ġustizzja (Awla Manja) tas- 6 ta’ Novembru 2012 (talba għal deċiżjoni preliminari tar-Rechtbank van koophandel Brussell — il-Belġju) — Europese Gemeenschap vs Otis NV, General Technic-Otis Sàrl, Kone Belgium NV, Kone Luxembourg Sàrl, Schindler NV, Schindler Sàrl, ThyssenKrupp Liften Ascenseurs NV, ThyssenKrupp Ascenseurs Luxembourg Sàrl (Rappreżentanza tal-Unjoni Ewropea quddiem il-qrati nazzjonali — Artikoli 282 KE u 335 TFUE — Talba għad-danni minħabba d-dannu kkawżat lill-Unjoni permezz ta’ akkordju — Artikolu 47 tal-Karta tad-Drittijiet Fundamentali tal-Unjoni Ewropea — Dritt għal smigħ xieraq — Dritt ta’ aċċess għal qorti — Opportunitajiet ugwali għall-partijiet — Artikolu 16 tar-Regolament Nru 1/2003)

12.1.2013   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 9/14
            
         Sentenza tal-Qorti tal-Ġustizzja (Awla Manja) tas-6 ta’ Novembru 2012 (talba għal deċiżjoni preliminari tar-Rechtbank van koophandel Brussell — il-Belġju) — Europese Gemeenschap vs Otis NV, General Technic-Otis Sàrl, Kone Belgium NV, Kone Luxembourg Sàrl, Schindler NV, Schindler Sàrl, ThyssenKrupp Liften Ascenseurs NV, ThyssenKrupp Ascenseurs Luxembourg Sàrl
   (Kawża C-199/11) (1)
   
   (Rappreżentanza tal-Unjoni Ewropea quddiem il-qrati nazzjonali - Artikoli 282 KE u 335 TFUE - Talba għad-danni minħabba d-dannu kkawżat lill-Unjoni permezz ta’ akkordju - Artikolu 47 tal-Karta tad-Drittijiet Fundamentali tal-Unjoni Ewropea - Dritt għal smigħ xieraq - Dritt ta’ aċċess għal qorti - Opportunitajiet ugwali għall-partijiet - Artikolu 16 tar-Regolament Nru 1/2003)
   2013/C 9/20
   Lingwa tal-kawża: l-Olandiż
   
      Qorti tar-rinviju
   
   Rechtbank van koophandel Brussel
   
      Partijiet fil-kawża prinċipali
   
   
      Rikorrenti: Europese Gemeenschap
   
      Konvenuti: Otis NV, General Technic-Otis Sàrl, Kone Belgium NV, Kone Luxembourg Sàrl, Schindler NV, Schindler Sàrl, ThyssenKrupp Liften Ascenseurs NV, ThyssenKrupp Ascenseurs Luxembourg Sàrl
   
      Suġġett
   
   Talba għal deċiżjoni preliminari — Rechtbank van koophandel Brussel — Interpretazzjoni tal-Artikolu 282 KE (attwalment l-Artikolu 335 TFUE) — Rappreżentanza tal-Unjoni Ewropea quddiem il-qrati nazzjonali — Talba għad-danni — Regoli applikabbli għat-tressiq, mill-istituzzjonijiet, ta’ tali talba
   
      Dispożittiv
   
   
               (1)
            
            
               Id-dritt tal-Unjoni għandu jkun interpretat fis-sens li, f’ċirkustanzi bħal dawk inkwistjoni fil-kawża prinċipali, dan ma jipprekludix li l-Kummissjoni Ewropea tirrappreżenta lill-Unjoni Ewropea quddiem qorti nazzjonali li quddiemha titressaq kawża ċivili għall-kumpens għad-dannu kkawżat lill-Unjoni permezz ta’ akkordju jew ta’ prattika pprojbiti mill-Artikoli 81 KE u 101 TFUE, li jistgħu jkunu affettwaw lil ċerti kuntratti pubbliċi mogħtija minn istituzzjonijiet differenti u minn korpi differenti tal-Unjoni, mingħajr ma huwa meħtieġ li l-Kummissjoni jkollha mandat għal dan il-għan minn dawn tal-aħħar.
            
         
               (2)
            
            
               L-Artikolu 47 tal-Karta tad-Drittijiet Fundamentali tal-Unjoni Ewropea ma jipprekludix li l-Kummissjoni Ewropea tressaq, f’isem l-Unjoni Ewropea, quddiem qorti nazzjonali, kawża għall-kumpens għad-dannu subit mill-Unjoni b’riżultat ta’ akkordju jew ta’ prattika li ġiet ikkonstatata kuntrarja għall-Artikolu 81 KE, jew għall-Artikolu 101 TFUE permezz ta’ deċiżjoni ta’ din l-istituzzjoni.
            
         
      (1)  ĠU C 219, 23.7.2011.